گراہم بل

<div style="direction:rtl; font-family:tahoma">

گراہم بل(1847-1922) اک امریکی سائنسدان جس نیں ٹیلیفون ایجاد کیتا۔ اوہ 1847 وچ سکاٹ لینڈ چ جمیا تے امریکہ چ آگیا۔اودے پیو پعرا دادا گل بات دی پڑھائی وچ سن تے اودی ماں تے زال ڈوریاں سن۔ایناں گلاں نے گراہم بل تے تے اودے کم تے اثر پایا۔ سنن تے گل بات تے اودے کم دا انت 1876 چ ٹیلیفون بنان تے ہویا۔ گراہم بل نےہور کماں چ وی پیا۔ 1888 چ بنن والی نیشنل جیوگرافک سوسائٹی دی نیو رکھن والیاں چ اوہ وی ہیگا سی۔ 

بل 3 مارچ 1847 نوں ایڈنبرا سکاٹ لینڈ چ جمیا۔ اودے دو پعرا سن تے اودے پیو دا ناں پروفیسر الیگزنڈر میلویل بل سی۔ بل نکا ای سی جدوں اودی ماں ڈوری ہوگئی ایے مگروں بل وی اپنے ٹبر وانگوں اشاریاں دی بولی سکھ گیا 15 ورے دی جندڑی تک اوہ رائل ہائی سکول ایڈنبرا چ پڑھدا ریا۔ اپنی جندڑی 17ویں ورے اوہ ایڈنبرا یونیورسٹی چ آگیا۔
دوناں پعراواں دی ٹیبی ہتھوں موت باجوں سارا ٹبر سب کج ویچ کے کینیڈا آگیا۔ اکتوبر 1872 نوں اونے بوسٹن چ گونگیاں دا سکول بنایا۔ اودے  شگرداں چ اک کڑی ہیلن کیلر وی سی جیڑی ناں دیکھ سکدی سی ناں بول سکدی سی ناں سن سکدی سی۔ بل نے واز نوں دور تک پیجن لئی اپنے کم نوں جاری رکھیا تے 1876 نوں اودا ٹیلیفون تیار سی۔

گٹھ:شخصیتاں
گٹھ:مشہور لوک